KLASA: 007-02/22-01/01

URBROJ: 251-176-22-15

Zagreb, 21.6.2022.

**ZAPISNIK**

 **12. sjednice Školskog odbora održane 21.6.2022.**

**Početak sjednice:** 18,00

**Prisutni članovi Školskog odbora:** Višnja Dianežević, Ivana Kujundžić, Marija Dianežević, Davor Radić, Drago Župarić Iljić, Marija Luković, Zvonimir Bulić

**Odsutni članovi Školskog odbora**:

Sjednici je prisutan ravnatelj Vatroslav Gabrić i tajnica Monika Sakoman, zapisničar

Sjednicu otvara predsjednica Školskog odbora Višnja Dianežević, pozdravlja prisutne, konstatira kvorum (**prisutno 7 od ukupno 7 članova**) i za raspravu predlaže dnevni red iz poziva

**DNEVNI RED:**

1. Usvajanje zapisnika 11. sjednice Školskog odbora održane 24. svibnja 2022.
2. Prijedlog Pravilnika o postupku unutarnjeg prijavljivanja nepravilnosti i postupku imenovanja povjerljive osobe i njezina zamjenika
3. Prijedlog Pravilnika o ostvarivanju i korištenju vlastitih prihoda i donacija
4. Pitanja i prijedlozi

Predloženi dnevni red prihvaćen je jednoglasno (7 glasova „za“) te se prelazi na raspravu po pojedinim točkama.

**Ad. 1. Usvajanje zapisnika 11. sjednice Školskog odbora održane 24. svibnja 2022**

Predsjednica Školskog odbora pita prisutne jesu li pročitali zapisnik i slažu li se s njegovim usvajanjem. Primjedbi nije bilo i predsjednica daje prijedlog na glasovanje.

**Zaključak:** Članovi Školskog odbora jednoglasno su usvojili zapisnik.

**Ad. 2. Prijedlog Pravilnika o postupku unutarnjeg prijavljivanja nepravilnosti i postupku imenovanja povjerljive osobe i njezina zamjenika**

Predsjednica Školskog odbora daje riječ tajnici. Tajnica daje uvodno obrazloženje po točki dnevnog reda. Tajnica navodi da je 23. travnja 2022. na snagu stupio novi Zakon o zaštiti prijavitelja nepravilnosti prema kojem je poslodavac dužan općim aktom urediti postupak unutarnjeg prijavljivanja nepravilnosti i postupak imenovanja povjerljive osobe i njezina zamjenika. Pravilnikom se propisuje zaštita osoba koje prijavljuju nepravilnosti koje su obuhvaćene područjima primjene propisanim Zakonom – javna nabava, financijske usluge, zaštita okoliša, javno zdravlje, zaštita privatnosti i osobnih podataka te sigurnost mrežnih i informacijskih sustava i druga navedena Zakonom. Prijavitelj nepravilnosti je fizička osoba koja prijavljuje ili javno razotkriva nepravilnosti o kojima je saznala u svom radnom okruženju. U roku od mjesec dana moramo imenovati povjerljivu osobu prema prijedlogu Pravilnika kojeg sad usvajamo. Povjerljiva osoba je fizička osoba zaposlena kod poslodavca ili treća fizička osoba imenovana od strane poslodavca radi zaprimanja prijava nepravilnosti, komunikacije s prijaviteljem i vođenja postupka zaštite u vezi s prijavom nepravilnosti.

Nakon provedene rasprave, predsjednica Školskog odbora daje prijedlog na glasanje.

Članovi Školskog odbora su dizanjem ruku potvrdili suglasnost i jednoglasno se donosi **Pravilnik o postupku unutarnjeg prijavljivanja nepravilnosti i postupku imenovanja povjerljive osobe i njezina zamjenika.**

**Ad. 3. Prijedlog Pravilnika o ostvarivanju i korištenju vlastitih prihoda i donacija**

Predsjednica Školskog odbora daje riječ tajnici. Tajnica daje uvodno obrazloženje po točki dnevnog reda. Pravilnikom se propisuju materijalna i procesna pitanja u pogledu ostvarivanja i raspolaganja vlastitim prihodima. Odredbe Pravilnika ne odnose se na sredstva državnog proračuna, Grada, namjenske prihode od sufinanciranja, tekuće donacije ostalih subjekata izvan proračuna te tekuće pomoći u okviru projekata. Od vlastitih prihoda imamo sredstva od najma prostora, sredstva zadruge i eventualne donacije.

Nakon provedene rasprave, predsjednica Školskog odbora daje prijedlog na glasanje.

Članovi Školskog odbora su dizanjem ruku potvrdili suglasnost i jednoglasno se donosi **Pravilnik o ostvarivanju i korištenju vlastitih prihoda i donacija.**

**Ad. 4. Pitanja i prijedlozi**

Danas se održala svečanost na kojima su podijeljene nagrade za učenike koji su sudjelovali na prvenstvima i natjecanjima. Ove godine smo imali puno učenika koji su sudjelovali na državnim natjecanjima i potrebno je motivirati učenike i pohvaliti ih za izniman trud.

Nije bilo drugih pitanja i prijedloga.

Predsjednica zaključuje sjednicu u 18,40 sati.

Zapisnik završava na četvrtoj (4) stranici.

|  |
| --- |
| Predsjednica Školskog odbora: |
| Višnja Dianežević  |